Вячаслаў: Аказалася, што наш курс вельмі патрэбны ўсім: і прадпрымальнікам, і настаўнікам. Курс складаецца з тэарэтычнай і практычнай частак. Тэорыя ахоплівае некалькі крытэрыяў, па якіх можна ацаніць сваю прафесійную дзейнасць з хрысціянскага пункту гледжання. Падчас практычнай часткі семінара мы пераносім тэорыю на канкрэтныя сітуацыі. Галоўная мэта майстар-класу — хаця б натхніць чалавека на роздум і асэнсаванне сваёй прафесіі. Гэта вельмі важна — каб чалавек усведамляў, што ён робіць. Нават калі ён працуе ў вялізнай карпарацыі і робіць усяго толькі маленькую скрыначку, то чалавек усё роўна павінен ведаць, дзеля чаго ён гэта робіць, ці не дапамагае ён вырабляць ядзерную бомбу.